Diari Oficial de la Generalitat Valenciana


Sumari del DOGV 4230, del 17-04-2002 (2002/3764)

Informació pública de l'alternativa tècnica per al desenvolupament del programa d'actuació integrada corresponent al sector industrial del Pla General d'Ordenació Urbana de Vinalesa.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3764


Organisme emissor
:   Ajuntament de Vinalesa

Tipus de document
:   Anunci

Informació pública de l'alternativa tècnica per al desenvolupament del programa d'actuació integrada corresponent al sector industrial del Pla General d'Ordenació Urbana de Vinalesa. [2002/A3764]
  
El Ple de l'Ajuntament de Vinalesa, en la sessió extraordinària del dia 22 de febrer de 2002, va adoptar l'acord següent:
  
Vista la proposició de l'Alcaldia de data 14 de febrer de 2002.
  
Vist que la Comissió Territorial d'Urbanisme de València, en la sessió del dia 1 de juny de l'any 1999, va acordar aprovar definitivament l'homologació sectorial del sòl urbanitzable no programat industrial i el pla parcial del sector 1 del Pla General d'Ordenació Urbana de Vinalesa. Aquest acord va ser publicat en el Butlletí Oficial de la Província de València el dia 27 de juliol de 1997 (BOP núm. 176).
  
Vist que Antonio Gil Estellés, arquitecte municipal de l'Ajuntament de Vinalesa, ha redactat l'alternativa tècnica del programa per al desenvolupament de l'actuació integrada corresponent al sector industrial del Pla General d'Ordenació Urbana de Vinalesa.
  
Vist que l'esmentada alternativa tècnica està integrada per la documentació següent:
  
a) Memòria del programa per al desenvolupament de l'actuació integrada corresponent al sector industrial del Pla General d'Ordenació Urbana de Vinalesa.
  
b) Pla parcial de millora del sector industrial del Pla General d'Ordenació Urbana de Vinalesa que inclou l'estudi d'impacte ambiental corresponent.
  
c) Projecte d'urbanització del sector industrial del Pla General d'Ordenació Urbana de Vinalesa.
  
Atés el que disposen els articles 6.3, 7.2, 12.c i g, 20 a 22, 27 a 30, 32 a 34, 45, 46 i 52 a 54 de la Llei 6/1994, de 15 de novembre, Reguladora de l'Activitat Urbanística (més avant, LRAU).
  
Atés, així mateix, el que disposen els articles 2.c y g, 16, 17, 60 a 70, 80 a 85, 103, 117 i 136 a 141 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (més avant RPCV)
  
Vist el dictamen favorable de la Comissió Informativa d'Urbanisme.
  
Sotmés a votació, va quedar així:
  
PSPV-PSOE, a favor (6 vots)
  
PPCV, abstenció (5 vots)
  
El Ple de l'Ajuntament, per majoria absoluta, va adoptar l'acord següent:
  
Primer
  
Sotmetre a informació pública, durant un termini de 20 dies, l'alternativa tècnica redactada per l'arquitecte municipal Antonio Gil Estellés, per al desenvolupament del programa d'actuació integrada corresponent al sector industrial del Pla General d'Ordenació Urbana de Vinalesa, mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació de l'esmentat edicte caldrà emetre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada.
  
Segon
  
L'esmentat termini d'informació pública té caràcter de simultani concurs públic per a la selecció de l'urbanitzador, i durant ell es podran formular al·legacions, proposicions juridicoeconòmiques en competència i alternatives tècniques.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la publicació de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els anteriors terminis es prorrogaran durant 20 dies addicionals, anunciant-se l'esmentada pròrroga al tauler d'anuncis de l'Ajuntament i comunicant-la a les persones que, per desconéixer-la, presenten pliques prematurament.
  
Cinqué
  
L'acte d'obertura de pliques s'efectuarà en la següent data hàbil a la conclusió del termini per a presentar-les.
  
Sisé
  
Trametre a l'Ajuntament de Foios una còpia del pla parcial de millora del sector industrial del Pla General d'Ordenació Urbana de Vinalesa, perquè emeten un informe favorable sobre l'ordenació urbanística inclosa en l'esmentat pla parcial ja que afecta una mínima part del seu terme municipal.
  
Seté
  
L'expedient administratiu es podrà consultar a l'Ajuntament de Vinalesa, situat al carrer de la Fàbrica, número1.
  
Als efectes de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest edicte val de notificació als propietaris que s'indiquen, atés que no s'ha pogut efectuar la notificació al seu domicili cadastral.